

MOMENTS DEL VESPRE PER SENTIR PAU I AMOR

Abans d’anar a dormir, a casa ens asseiem tots junts.

Respirem fons... i parlem. Parlem entre nosaltres i parlem amb Déu, que sempre ens escolta amb amor.

Moment de Gratitud

Ens expliquem alguna cosa bonica del dia.

Alguna cosa que ens ha fet riure, jugar, sentir-nos feliços.

Lectura de la història del dia i meditació

… escollim una pàgina i ens deixem guiar per l’Esperit Sant. Què ens voldrà dir avui?

Oració del Parenostre adaptada

Al final del llibre resem junts l’oració, i acabem amb una gran abraçada familiar… abans de tancar els ulls i descansar en pau.




Històries

Dia 1 – Déu i la llumeta del cor

Dia 2 – Les ales invisibles

Dia 3 – El cofre dels pensaments bonics

Dia 4 – Respirem com els estels

Dia 5 – El jardí de la gratitud

Dia 6 – Déu sempre escolta

Dia 7 – El globus de la pau

Dia 8 – El somriure contagiós

Dia 9 – Les paraules màgiques

Dia 10 – La capsa dels records bonics

Dia 11 – Les passes de Déu

Dia 12 – El pincell invisible

Dia 13 – El volcà de dins

Dia 14 – El pot dels somnis

Dia 15 – Ets únic i especial

Dia 16 – Les paraules tenen poder

Dia 17 – El mural dels miracles

Dia 18 – L’agenda del cel

Dia 19 – La música del cor

Dia 20 – El “sí” del meu cor

Dia 21 – El regal de la imaginació

Dia 22 – Déu m’ha escollit

Dia 23 – El dia que tot pot canviar

Dia 24 – El mirall de la veritat

Dia 25 – El semàfor del cor

Dia 26 – El coet dels somnis

Dia 27 – El tresor que no es veu

Dia 28 – La declaració poderosa

Dia 29 – El despertador de la fe

Dia 30 – Les ulleres especials

Dia 31 – La llum que no s’apaga mai




DIA 1 – DÉU I LA LLUMETA DEL COR

Història

Un dia, en Leo va preguntar:

—Mama, on és Déu?

La mama li va somriure i li va dir:

—Déu és a tot arreu: al cel, a la terra, a les flors i als núvols. Però sobretot viu dins teu, al teu cor. És com una llumeta que mai s’apaga, encara que dormis.

Aquella nit, en Leo es va tapar amb la manta i va tancar els ulls. Va imaginar una llum daurada dins el seu cor. Era calentona i dolça, com una abraçada de Jesús.

En Leo va somriure, perquè va sentir que Déu era amb ell i també a tot arreu.

Afirmació

Tinc una llum al cor. Amb Déu, sempre estic acompanyat.

Pregària

Déu, gràcies per viure al meu cor. Fes-me sentir la teva llum quan estic tranquil.

Cuida’m mentre dormo. Amén.

DIA 2 – LES ALES INVISIBLES

Història

En Leo estava jugant i… patapam! Va caure a terra. Es va fer una mica de mal i va començar a plorar. El papa el va abraçar i li va dir: “Tranquil, petitó. Quan et fas mal, jo t’abraço fort per cuidar-te. I saps què? Déu també t’abraça amb unes ales màgiques que no es veuen. Amb cada caiguda, et fa més fort i valent.” Aquella nit, en Leo va tancar els ulls i va imaginar Déu amb ales grans i brillants que l’embolcallaven com una manta d’amor. I va somriure… perquè ja no tenia por.

Afirmació

Déu m’abraça amb les seves ales quan estic trist. I em fa més valent i més fort.

Pregària

Déu, gràcies per abraçar-me amb les teves ales quan ploro o tinc por. Amb cada caiguda fes-me més valent i més feliç. Amén.

DIA 3 – EL COFRE DELS PENSAMENTS BONICS

Història

La mama va donar al Leo i a la Mia un cofre petit de joguina. Els va dir: “Cada cop que penseu una cosa bonica o feu una cosa bona, podeu imaginar que la poseu dins d’aquest cofre màgic.” Aquell mateix dia, en Leo va ajudar a la Mia a posar-se les sabates. Després va tancar els ulls, va somriure, i va imaginar que aquell pensament bonic volava cap al cofre i feia una espurna daurada molt bonica. El seu cor va brillar una mica més i es va sentir en pau i feliç.

Afirmació

Quan vaig coses bones i penso coses boniques, el meu dia brilla i estic més content.

Pregària

Déu, ajuda’m a pensar i fer coses boniques i a guardar-les dins el meu cor com tresors. Amén.

DIA 4 – RESPIREM COM ELS ESTELS

Història

En Leo mirava el cel de nit i va dir: “Papa, per què brillen tant les estrelles? ”El papa va somriure i li va explicar: “Dins les estrelles hi ha un foc molt calent que brilla quan tot està tranquil. Tu també tens una llum dins teu, Leo. Quan respires a poc a poc i tens amor al cor, la teva llum brilla com una estrella al cel.” Aquella nit, en Leo va respirar lentament, com si bufés una espelma suau…I va imaginar que volava pel cel, brillant com una estrella.

Afirmació

Quan respiro a poc a poc, la meva llum brilla com una estrella.

Pregària

Déu, ensenya’m a respirar amb calma i fer brillar la meva llum. Vull ser com una estrelleta plena d’amor. Amén.

DIA 5 – EL JARDÍ DE LA GRATITUD

Història

La mama li va dir al Leo: “Cada vegada que dius gràcies, neix una flor dins del teu cor.” Aquella nit, en Leo va pensar en el seu dia i va dir amb un somriure: “Gràcies, Jesusito, per la mama i el papa tan bonics, que avui s’han banyat amb mi a la piscina, m’han ajudat amb la bici, m’han fet una sopeta bona… i m’han donat una abraçada molt gran i molts petons!” Després va tancar els ulls i va imaginar que dins seu creixia un jardí preciós, ple de flors de tots colors.

Afirmació

Quan dic gràcies, neixen flors dins del meu cor.

Pregària

Déu, gràcies per totes les coses boniques del meu dia. Ajuda’m a tenir un cor ple de flors d’amor.

DIA 6 – DÉU SEMPRE ESCOLTA

Història

Un dia, en Leo estava molt content perquè havia après una cosa nova. Volia explicarho a tothom, però tothom estava ocupat. A la nit, l’àvia li va dir fluixet: “Leo, saps què? Déu sempre té temps per tu. Si tanques els ulls al llitet, li pots explicar tot el que vulguis amb el cor.” En Leo va tancar els ulls, va respirar a poc a poc…I li va explicar a Déu el que havia après. De cop, va notar una pau suau i calentona, com una abraçada que venia de dins.

Afirmació

Déu sempre em sent, encara que no digui res amb la boca.

Pregària

Déu, gràcies per escoltar-me amb amor. M’agrada explicar-te com em sento. Amén.

DIA 7 – EL GLOBUS DE LA PAU

Història

En Leo estava trist perquè s’havia oblidat la pilota a casa i tenia moltes ganes de jugar.

La mama el va abraçar i li va dir amb suavitat:

—Entenc perfectament que estiguis frustrat, jo també ho estaria. Vols provar una cosa bonica que Jesús ens regala?

En Leo va assentir.

—Tanca els ulls —va dir la mama— i imagina que infles un globus blau amb cada respiració. I mentre bufes, pots dir: “Jesús, dona’m pau al cor.”

En Leo va respirar a poc a poc... inspirar... bufar...

Cada vegada que bufava, el globus es feia més gran i el seu cor es calmava. Sentia dins seu una pau calenta i dolça, com si Jesús l’abracés.

Al cap d’una estona, un nen es va acostar i li va somriure:

—Vols jugar amb mi?

En Leo va obrir molt els ulls i va somriure també. Va pensar:

“Jesús m’ha enviat aquest regal.”

El globus de la pau havia funcionat.

Afirmació

Quan respiro a poc a poc, el meu cor es tranquil·litza i passen coses boniques.

Pregària

Déu, ajuda’m a respirar globus de pau quan estic frustrat. Omple’m el cor de calma i alegria.

DIA 8 – EL SOMRIURE CONTAGIÓS

Història

“Sabies que tens un regal molt poderós dins teu?”, li va dir el papa a en Leo. “És el teu somriure. Quan somrius de veritat, des del cor, envies una estrella d’amor cap al món.” En Leo va recordar que aquell dia havia somrigut a una nena a la botiga... i ella li havia tornat el somriure. Aquell petit gest havia fet màgia. “Cada somriure que dones, fill meu,” va dir el papa, “és com si Déu l’enviés a volar per tocar el cor d’algú altre.” Aquella nit, en Leo va tancar els ulls i va imaginar moltes estrelletes sortint del seu cor…I va somriure per dins.

Afirmació

El meu somriure és una estrella d’amor. I pot canviar el món.

Pregària

Déu, fes que el meu somriure porti alegria allà on vagi. Amén.

